**BRASSÓ – BARCASÁG – FOGARAS nevezetességei**

*Összeállította : Dr. Sikó-Barabási Sándor*

**BRASSÓ**

**Brassó** ([románul](https://hu.wikipedia.org/wiki/Rom%C3%A1n_nyelv) *Brașov,* [németül](https://hu.wikipedia.org/wiki/N%C3%A9met_nyelv) *Kronstadt, Kronstadt in Burzenland, Kronen,* [szászul](https://hu.wikipedia.org/wiki/Erd%C3%A9lyi_sz%C3%A1sz_nyelv) *Kruhnen,* [latinul](https://hu.wikipedia.org/wiki/Latin_nyelv) *Brassovia*, vagy *Corona,* [bolgárul](https://hu.wikipedia.org/wiki/Bolg%C3%A1r_nyelv) *Брашевъ*, [lengyelül](https://hu.wikipedia.org/wiki/Lengyel_nyelv) *Braszów*, [szlovákul](https://hu.wikipedia.org/wiki/Szlov%C3%A1k_nyelv) *Brašov*, [jiddisül](https://hu.wikipedia.org/wiki/Jiddis_nyelv) *Kronshtat*) város [Romániában](https://hu.wikipedia.org/wiki/Rom%C3%A1nia). [1950](https://hu.wikipedia.org/wiki/1950). [augusztus 22.](https://hu.wikipedia.org/wiki/Augusztus_22.) és [1960](https://hu.wikipedia.org/wiki/1960). [december 24.](https://hu.wikipedia.org/wiki/December_24.) között a neve *Orașul Stalin* (Sztálinváros, Stalinstadt) volt. Az [erdélyi szászok](https://hu.wikipedia.org/wiki/Erd%C3%A9lyi_sz%C3%A1szok) egykori nagy központja, régen [Brassó vármegye](https://hu.wikipedia.org/wiki/Brass%C3%B3_v%C3%A1rmegye), ma [Brassó megye](https://hu.wikipedia.org/wiki/Brass%C3%B3_megye) székhelye. [Brassópojána](https://hu.wikipedia.org/wiki/Brass%C3%B3poj%C3%A1na) tartozik hozzá. Magyarországi testvérvárosa [1993](https://hu.wikipedia.org/wiki/1993) óta [Győr](https://hu.wikipedia.org/wiki/Gy%C5%91r).

A [brassói](https://hu.wikipedia.org/wiki/Brass%C3%B3) **Fellegvár** ([románul](https://hu.wikipedia.org/wiki/Rom%C3%A1n_nyelv): *Cetățuia*, [németül](https://hu.wikipedia.org/wiki/N%C3%A9met_nyelv): *Schloß*) a 64 méterrel a város fölé emelkedő, erdős *Fellegvár-hegy* ([románul](https://hu.wikipedia.org/wiki/Rom%C3%A1n_nyelv): *Strajă*, [németül](https://hu.wikipedia.org/wiki/N%C3%A9met_nyelv): *Schloßberg* vagy *Martinsberg*) tetején, 651 m tszf-i magasságban épült erőd. A hegy keleti oldala [Óbrassóhoz](https://hu.wikipedia.org/wiki/%C3%93brass%C3%B3), a nyugati [Bolonyához](https://hu.wikipedia.org/wiki/Bolonya) tartozik.

A hegyen először [1524](https://hu.wikipedia.org/wiki/1524)-ben építettek erődöt fából, amely egy félkör alakú toronyból és védőfalból állt. [1529](https://hu.wikipedia.org/wiki/1529)-ben a [Szapolyai](https://hu.wikipedia.org/wiki/I._J%C3%A1nos_magyar_kir%C3%A1ly)-párti [Petru Rareș](https://hu.wikipedia.org/wiki/IV._P%C3%A9ter_moldvai_fejedelem), mint a [Ferdinánd](https://hu.wikipedia.org/wiki/I._Ferdin%C3%A1nd_magyar_kir%C3%A1ly)-párti Brassó erődjét lerombolta. [1554](https://hu.wikipedia.org/wiki/1554)–[1557](https://hu.wikipedia.org/wiki/1557)-ben építette föl kőből [Castaldo](https://hu.wikipedia.org/wiki/Giovanni_Battista_Castaldo) császári hadvezér. [1618](https://hu.wikipedia.org/wiki/1618)-ban tűz rongálta meg, de [1625](https://hu.wikipedia.org/wiki/1625)–[1630](https://hu.wikipedia.org/wiki/1630)-ban kibővítve újjáépítették és ezt a formáját őrzi máig. A négyszög alaprajzú erőd sarkaira négy [olaszbástyát](https://hu.wikipedia.org/wiki/Olaszb%C3%A1stya) építettek, tornyokkal erősítették, egyetlen kapuját [felvonóhíd](https://hu.wikipedia.org/w/index.php?title=Felvon%C3%B3h%C3%ADd&action=edit&redlink=1) segítségével tudták lezárni (a mai kapu nem az eredeti, hanem [1817](https://hu.wikipedia.org/wiki/1817)-ben készült). Ekkor fúrták 81 méter mély kútját is.

[1688](https://hu.wikipedia.org/wiki/1688)-ban a brassóiak ide menekültek a császári csapatok elől, de [Veterani](https://hu.wikipedia.org/wiki/Johann_Friedrich_Ambrosius_von_Veterani) [május 26-án](https://hu.wikipedia.org/wiki/M%C3%A1jus_26.) elfoglalta. [1690](https://hu.wikipedia.org/wiki/1690) augusztusában viszont a császáriak fészkelték be ide magukat [Thököly](https://hu.wikipedia.org/wiki/Th%C3%B6k%C3%B6ly_Imre) elől. Thököly kiirtotta a domboldalban művelt szőlőket, hogy ágyúit ne zavarják, de a városiak kérésére végül elállt az ostromtól. (Azóta nem művelnek Brassóban szőlőt.) Ezután raktárként és határőrkaszárnyaként használták, majd a [18. század](https://hu.wikipedia.org/wiki/18._sz%C3%A1zad) végétől kezdve rövid megszakításokkal egészen [1954](https://hu.wikipedia.org/wiki/1954)-ig börtön működött benne. [1848](https://hu.wikipedia.org/wiki/1848) előtt sörözőt is üzemeltettek falai között.

[1849](https://hu.wikipedia.org/wiki/1849). [június 29](https://hu.wikipedia.org/wiki/J%C3%BAnius_29.)–[30](https://hu.wikipedia.org/wiki/J%C3%BAnius_30.)-án kétszáz [honvédból](https://hu.wikipedia.org/wiki/Magyar_Honv%C3%A9ds%C3%A9g) álló őrsége egy napig tartotta a bevonuló [Lüders](https://hu.wikipedia.org/wiki/Alekszandr_Nyikolajevics_L%C3%BCders) csapataival szemben. [1945](https://hu.wikipedia.org/wiki/1945) és [1954](https://hu.wikipedia.org/wiki/1954) között a [Securitate](https://hu.wikipedia.org/wiki/Securitate) börtönként, majd [1975](https://hu.wikipedia.org/wiki/1975)-ig a levéltár raktárként használta. [1975](https://hu.wikipedia.org/wiki/1975)–[1981](https://hu.wikipedia.org/wiki/1981)-ben felújították.

A várban ma középkori étterem és fegyverkiállítás működik. A domboldalt parkerdő borítja, melyet sétányok szelnek át.

A Fellegvár-hegy nyugati, keleti és déli oldalára a [19. században](https://hu.wikipedia.org/wiki/19._sz%C3%A1zad) kezdtek nyaralókat építeni. Ezeket a század végén emeletes villák váltották föl, különösen a Fellegvár sor ([németül](https://hu.wikipedia.org/wiki/N%C3%A9met_nyelv): *Schloßbergzeile*, [románul](https://hu.wikipedia.org/wiki/Rom%C3%A1n_nyelv): *Șirul Cetățuii*, ma *Str. Mihai Eminescu*) és a hegy lábánál az [I. világháború](https://hu.wikipedia.org/wiki/Els%C5%91_vil%C3%A1gh%C3%A1bor%C3%BA) után felépült házsor vált a gazdag brassóiak népszerű lakhelyévé.

***Nevének eredete***

A *Brassó* névalak legelőször 1252-ben, [IV. Béla](https://hu.wikipedia.org/wiki/IV._B%C3%A9la_magyar_kir%C3%A1ly) egyik adománylevelében jelenik meg, mint *Terra Saxonum de Barasu* (Barasu-i szászok földje). Eredete nem tisztázott, magyarázatára többféle elmélet született. A legvalószínűbb elmélet szerint antroponimikus eredetű, egy szláv *Bras-* szótövű személynévből (Brasic, Bratislav) alakult ki. Egy másik elmélet az ótörök *baraszó* (fehér víz) szóból származtatja, mely valószínűleg a [Köszörű-patak](https://hu.wikipedia.org/wiki/K%C3%B6sz%C3%B6r%C5%B1-patak_(Rom%C3%A1nia)) zuhatagjaira utalt.

A *Corona* névalak legelőször egy premontrei kolostorjegyzékben jelenik meg, mely szerint 1235-ben létezett egy Corona-i rendház a [kun püspökség](https://hu.wikipedia.org/wiki/Milk%C3%B3i_p%C3%BCsp%C3%B6ks%C3%A9g) területén (*Claustra Sororum in Hungaria assignata est paternitas Dyocesis Cumanie Corona*). Ez a név valószínűleg a város ősi címerében látható királyi [koronára](https://hu.wikipedia.org/wiki/Korona_(fej%C3%A9k)) utal. A címer azokon a legendákon alapul, melyek szerint [Salamon magyar király](https://hu.wikipedia.org/wiki/Salamon_magyar_kir%C3%A1ly) menekülés közben, a napjainkban is [Salamon-kőnek](https://hu.wikipedia.org/w/index.php?title=Salamon-k%C5%91&action=edit&redlink=1) nevezett szikláknál egy fa gyökerei közé rejtette el koronáját.

Egyes történészek szerint *Corona* a városerőd, *Brasov* pedig a környék elnevezése volt; mások szerint mindkét név egyformán vonatkozott a várra és környékére

### ***Fekvése, domborzat***

[Erdély](https://hu.wikipedia.org/wiki/Erd%C3%A9ly) délkeleti részén, a [Kárpát-kanyarban](https://hu.wikipedia.org/wiki/K%C3%A1rp%C3%A1tok), a [Barcasági-medencében](https://hu.wikipedia.org/wiki/Barcas%C3%A1gi-medence) fekszik, a [Cenk](https://hu.wikipedia.org/wiki/Cenk) hegy lábánál. Átlagos tengerszint feletti magassága 600 méter, legalacsonyabb pontja a központi vasútállomásnál (530 m), legmagasabb pontja a Salamon-kőnél (700 m). A város területén lévő magaslatok a Fellegvár (644 m), Csiga-hegy (713 m) és a [Cenk](https://hu.wikipedia.org/wiki/Cenk) (955 m). Brassóhoz tartozik még a [Keresztényhavas](https://hu.wikipedia.org/wiki/Kereszt%C3%A9nyhavas) oldalában, 1000 méteren fekvő [Schuler-rét](https://hu.wikipedia.org/wiki/Brass%C3%B3poj%C3%A1na) (Brassópojána).

### ***Éghajlat***

Brassó éghajlata kontinentális, a nyár és a tél egyaránt 50-50 napig tart. A hőmérséklet nyáron 22 °C – 27 °C között van, télen pedig -10 °C és -2 °C. Télen [Brassópojánában](https://hu.wikipedia.org/wiki/Brass%C3%B3poj%C3%A1na) akár -15 °C is lehet, ezen az üdülőtelepen minden téli sport igénybe vehető, a hó általában 71 napig nem olvad el. A levegő relatív nedvességtartalma: 75%. Az átlagos évi csapadék körülbelül 600–700 mm. A szél általában nyugati és északnyugati irányból fúj 1,5-3,2 m/s sebességgel.

### ***Vizek, növény- és állatvilág***

Brassó megyén áthalad a Graft-patak, Valea Tei-patak, Rakodó-patak, Valea Popilor-patak, Kurta-patak, Valea Florilor-patak, Gorganu-patak, Száraz-Tömös-patak és a Tömös csatorna.

A flóra megegyezik a térségben elterjedttel. A közeli hegyek erdőiben azonban igen sok nagyemlős él, főleg medvék, farkasok és rókák. A medvék gyakran a lakott területekre is lejönnek élelemért. A [Cenk](https://hu.wikipedia.org/wiki/Cenk) védett terület (2,03 km²), számos ritka fajjal.

## *Történelme*

A város területén a [honfoglalás](https://hu.wikipedia.org/wiki/Honfoglal%C3%A1s) előtt [bolgárok](https://hu.wikipedia.org/wiki/Bolg%C3%A1rok) laktak, amely már ekkor népes település lehetett. [Szent István](https://hu.wikipedia.org/wiki/I._Istv%C3%A1n_magyar_kir%C3%A1ly) a Cenk-hegyre építtette a [Brassovia](https://hu.wikipedia.org/wiki/Brassovia_v%C3%A1ra) nevű várat, amit [1211](https://hu.wikipedia.org/wiki/1211)-ben [II. Endre](https://hu.wikipedia.org/wiki/II._Andr%C3%A1s_magyar_kir%C3%A1ly) a [Német Lovagrendnek](https://hu.wikipedia.org/wiki/N%C3%A9met_Lovagrend) adományozott.

Az [1285](https://hu.wikipedia.org/wiki/1285)-ben a tatárok felgyújtották a várost. 1384-ben, a tatárjárások következményeként elkezdték a városfalakat építeni. [1421](https://hu.wikipedia.org/wiki/1421)-ben [II. Murád](https://hu.wikipedia.org/wiki/II._Mur%C3%A1d_oszm%C3%A1n_szult%C3%A1n) török szultán elfoglalta Brassót, és földig romboltatta a falakat. A város visszafoglalása után [1427](https://hu.wikipedia.org/wiki/1427)-ben [Luxemburgi Zsigmond](https://hu.wikipedia.org/wiki/Zsigmond_magyar_kir%C3%A1ly) király itt tartott országgyűlést. [Hunyadi János](https://hu.wikipedia.org/wiki/Hunyadi_J%C3%A1nos) [1455](https://hu.wikipedia.org/wiki/1455)-ben engedélyezte a brassóiaknak, hogy a cenki vár romjait felhasználva újjáépítsék a város falait. [1467](https://hu.wikipedia.org/wiki/1467)-ben [Mátyás király](https://hu.wikipedia.org/wiki/I._M%C3%A1ty%C3%A1s_magyar_kir%C3%A1ly), [moldvai](https://hu.wikipedia.org/wiki/Moldva) hadjárata idején Brassóban pihent meg. A [mohácsi csatavesztés](https://hu.wikipedia.org/wiki/Moh%C3%A1csi_csata) után a város [I. Ferdinánd](https://hu.wikipedia.org/wiki/I._Ferdin%C3%A1nd_magyar_kir%C3%A1ly) oldalára állt, és elűzte [Szapolyai Jánost](https://hu.wikipedia.org/wiki/I._J%C3%A1nos_magyar_kir%C3%A1ly) és csapatait. Szultáni hozzájárulással [Petru Rareș](https://hu.wikipedia.org/wiki/IV._P%C3%A9ter_moldvai_fejedelem) betört Erdélybe és [1529](https://hu.wikipedia.org/wiki/1529). [június 29-én](https://hu.wikipedia.org/wiki/J%C3%BAnius_29.) legyőzte [Földvárnál](https://hu.wikipedia.org/wiki/Barcaf%C3%B6ldv%C3%A1r) Ferdinánd seregét, valamint megrohanva Brassót elfoglalta a Fellegvárat, amit le is rombolt. [1534](https://hu.wikipedia.org/wiki/1534)-ben [Lodovico Gritti](https://hu.wikipedia.org/wiki/Lodovico_Gritti) 7000 főnyi törökkel táborozott a vár falai között, várva Erdély nagyjainak hódolatát. 1599-ben pedig [Vitéz Mihály](https://hu.wikipedia.org/wiki/II._Mih%C3%A1ly_havasalf%C3%B6ldi_fejedelem) foglalta el a várost.

A [16. században](https://hu.wikipedia.org/wiki/16._sz%C3%A1zad) Brassó már fejlett, 8000 lakosú város volt. [1580](https://hu.wikipedia.org/wiki/1580) körül jelent meg [Nireus (Nyirő) János](https://hu.wikipedia.org/w/index.php?title=Nyir%C5%91_J%C3%A1nos&action=edit&redlink=1) nyomdász műhelyéből, az első Brassóban nyomtatott magyar nyelvű könyv, a *Fons Vitae,* Az életnek kvtfeie(kútfeje), évmegjelölés nélkül. [1603](https://hu.wikipedia.org/wiki/1603)-ban itt halt meg [Székely Mózes](https://hu.wikipedia.org/wiki/Sz%C3%A9kely_M%C3%B3zes), a [IX. Radu Șerban](https://hu.wikipedia.org/wiki/IX._Radu_havasalf%C3%B6ldi_fejedelem) vajda seregével vívott ütközetben, és testét itt temették el. [1660](https://hu.wikipedia.org/wiki/1660)-ban a Fellegvárban található lőportornyok felrobbantak, a védőműveket 1667-ben állították helyre.

1688-ban az Erdélyt megszálló osztrák sereg ostromolta a várost, amelyet [Johann Friedrich Ambrosius von Veterani](https://hu.wikipedia.org/wiki/Johann_Friedrich_Ambrosius_von_Veterani) tábornok május 26-án a Fellegvárral együtt elfoglalt és felgyújtatott. [II. Rákóczi Ferenc](https://hu.wikipedia.org/wiki/II._R%C3%A1k%C3%B3czi_Ferenc) szabadságharca idején Brassó nem csatlakozott a fejedelemhez, ezért a kurucok a várost kifosztották.

[1611](https://hu.wikipedia.org/wiki/1611). [július 8-án](https://hu.wikipedia.org/wiki/J%C3%BAlius_8.) itt szenvedett vereséget [Báthory Gábor](https://hu.wikipedia.org/wiki/B%C3%A1thory_G%C3%A1bor_erd%C3%A9lyi_fejedelem) erdélyi fejedelem a moldvai vajda és a brassói szászok egyesült seregétől. [1689](https://hu.wikipedia.org/wiki/1689). [április 21-én](https://hu.wikipedia.org/wiki/%C3%81prilis_21.) [Antonio Caraffa](https://hu.wikipedia.org/wiki/Antonio_Caraffa) felgyújttatta a várost, híres temploma, a Fekete-templom falai azóta feketék. A következő években a [kurucok](https://hu.wikipedia.org/wiki/Kurucok) kifosztották, [1849](https://hu.wikipedia.org/wiki/1849) márciusában pedig [Bem, tábornok](https://hu.wikipedia.org/wiki/Bem_J%C3%B3zsef) foglalta el. [1849](https://hu.wikipedia.org/wiki/1849). [június 19-én](https://hu.wikipedia.org/wiki/J%C3%BAnius_19.) a cári csapatok szállták meg, és a Fellegvárat egy napi ostrom után bevették. Ezután a város védelmi jelentősége megszűnt.

[Andrei Șaguna](https://hu.wikipedia.org/wiki/Andrei_%C8%98aguna) kezdeményezésére, [1850](https://hu.wikipedia.org/wiki/1850)-ben megalakult az első román nyelvű gimnázium, amely a mai napig alapítója nevét viseli.

**Az első** távíróvonal [1854](https://hu.wikipedia.org/wiki/1854)-ben jött létre Brassó és [Nagyszeben](https://hu.wikipedia.org/wiki/Nagyszeben) között. Az első vonat [1873](https://hu.wikipedia.org/wiki/1873). [március 30.](https://hu.wikipedia.org/wiki/M%C3%A1rcius_30.) napján haladt át a városon. Később, [1879](https://hu.wikipedia.org/wiki/1879)-ben megépült a Brassó–[Bukarest](https://hu.wikipedia.org/wiki/Bukarest) vasútvonal.[1889](https://hu.wikipedia.org/wiki/1889)-ben beindult az első telefonközpont, 22 előfizetővel. Brassó első villamosvonala [1891](https://hu.wikipedia.org/wiki/1891)-ben a Városháztértől a Bertalan-negyedig haladt. (Mára már megszűnt.) [1930](https://hu.wikipedia.org/wiki/1930)-ban megalakult az első villamos-energia szolgáltató üzem. Itt alakult meg ([bécsi](https://hu.wikipedia.org/wiki/B%C3%A9cs) mintára, 1835-ben) Magyarország első takarékpénztára, a [Sparkasse](https://hu.wikipedia.org/w/index.php?title=Sparkasse&action=edit&redlink=1), itt létesült az ország első tejgazdasági szövetkezete 1899-ben, a Scherg-szövetgyár 1823-ban (ma Carpatex), a Schiell-gépgyár (1800-ban, ma Hidromecanica), a Haberman-, illetve a Czell-féle sörgyár (ma Aurora) a Kenyeres-, a Jekel-, a Teutsch-féle likőrgyár, a Fleischer-, a Deubel-szalámigyár, a kőolajfinomító (1853), a cukorkagyár (1899) az Eitel-féle szappangyár (1840), a Teutsch-féle vasöntöde (1833, ma szerszámgyár), a Hubber-bútorgyár (1890), a cementgyár (1891), a Seewald malma (1796).

[**1916**](https://hu.wikipedia.org/wiki/1916)**.** [augusztus 28](https://hu.wikipedia.org/wiki/Augusztus_28.)-án [behatolt Brassóba a Román Hadsereg](https://hu.wikipedia.org/wiki/Rom%C3%A1n_front_(els%C5%91_vil%C3%A1gh%C3%A1bor%C3%BA)). Ugyanekkor, dr. *Gheorghe Baiulescu* lett Brassó első román nemzetiségű polgármestere. A román hadsereg egy részét azonban megsemmisítették a Bertalan-negyedben. [1930](https://hu.wikipedia.org/wiki/1930)-ban megalakult az első villamos-energia szolgáltató üzem. [**1940**](https://hu.wikipedia.org/wiki/1940)**.** [november 10-én](https://hu.wikipedia.org/wiki/November_10.) 7,4-es erősségű ([Richter-skála](https://hu.wikipedia.org/wiki/Richter-sk%C3%A1la) szerinti) földrengés rázta meg a várost. [1943](https://hu.wikipedia.org/wiki/1943)–[44](https://hu.wikipedia.org/wiki/1944)-ben az amerikai repülők több ízben is lebombázták a várost. [1945](https://hu.wikipedia.org/wiki/1945) januárjában megkezdődött, a brassói szászok deportálása a [Szovjetunióba](https://hu.wikipedia.org/wiki/Szovjetuni%C3%B3).

[**1960**](https://hu.wikipedia.org/wiki/1960)**-**ban megépült a városközpontban található *Drámai Színház.*[1968](https://hu.wikipedia.org/wiki/1968)-ban első alkalommal tartották meg az [Aranyszarvas Nemzetközi Fesztivált](https://hu.wikipedia.org/w/index.php?title=Aranyszarvas_Nemzetk%C3%B6zi_Fesztiv%C3%A1l&action=edit&redlink=1). [1971](https://hu.wikipedia.org/wiki/1971)-ben megalakult az első brassói egyetem. [**1977**](https://hu.wikipedia.org/wiki/1977). [március 4-én](https://hu.wikipedia.org/wiki/M%C3%A1rcius_4.) ismét hatalmas, 7,2-es földrengés rázta meg a várost, amelynek következtében számos épület megrongálódott. [**1986**](https://hu.wikipedia.org/wiki/1986). [augusztus 31-én](https://hu.wikipedia.org/wiki/Augusztus_31.) újabb 7-es erősségű földrengés volt. [1987](https://hu.wikipedia.org/wiki/1987). [november 15-én](https://hu.wikipedia.org/wiki/November_15.) Brassóban zavargások törtek ki a kommunista rezsim és [Nicolae Ceaușescu](https://hu.wikipedia.org/wiki/Nicolae_Ceau%C8%99escu) ellen. A megmozdulást hamar leverték és számos felkelő eltűnt vagy börtönbe került. [**1989**](https://hu.wikipedia.org/wiki/1989). [december 22-én](https://hu.wikipedia.org/wiki/December_22.), [Temesvárt](https://hu.wikipedia.org/wiki/Temesv%C3%A1r) követve, Brassóban is elkezdődött a kommunista rezsim elleni forradalom, amely sok halálos áldozatot és sebesültet követelt. [**1990**](https://hu.wikipedia.org/wiki/1990). [május 30-án](https://hu.wikipedia.org/wiki/M%C3%A1jus_30.) újabb földrengés volt (6,9-es). [**2004**](https://hu.wikipedia.org/wiki/2004)**.** [október 27-én](https://hu.wikipedia.org/wiki/Okt%C3%B3ber_27.) ismét földrengés volt (6-os).

Brassót **védőfa**l vette körül, amelynek több része még mai napig épségben megmaradt. A városfal nyugati oldalán két kapu volt, az egyik, a [Katalin-kapu](https://hu.wikipedia.org/wiki/Katalin-kapu) (korábban Szentlélek-kapu), amelyet [1522](https://hu.wikipedia.org/wiki/1522)-ben említenek először. A másik a [Bolgárszegi-kapu](https://hu.wikipedia.org/wiki/Bolg%C3%A1rszegi-kapu), amit [1827](https://hu.wikipedia.org/wiki/1827)-ben építettek, klasszicista stílusban.

A városfalon eredetileg harminckét torony és bástya volt, amelyek legtöbbje ma is áll. A legjobb állapotban megmaradt bástya a Takácsok bástyája, amely hatszögletes alaprajzú, több emeletes és fából készült fedett folyosója van. Jelenleg múzeum működik benne.

A [Takácsok bástyájától](https://hu.wikipedia.org/wiki/Tak%C3%A1csok_b%C3%A1sty%C3%A1ja) ÉK-i irányban húzódó 920 m hosszú várfalon a [Szövetkészítők bástyája](https://hu.wikipedia.org/wiki/Sz%C3%B6vetk%C3%A9sz%C3%ADt%C5%91k_b%C3%A1sty%C3%A1ja) található. Innen ÉK-re, a fal végén az eredetileg 12 m magas, [2006](https://hu.wikipedia.org/wiki/2006)-ban romjaiból újjáépített, hatszögletű [Kötélverők bástyája](https://hu.wikipedia.org/wiki/K%C3%B6t%C3%A9lver%C5%91k_b%C3%A1sty%C3%A1ja) van. Itt a városfal nyugat felé fordult egészen [*Bodnárok bástyájáig*](https://hu.wikipedia.org/w/index.php?title=Bodn%C3%A1rok_b%C3%A1sty%C3%A1ja&action=edit&redlink=1) (ez a bástya már nincs meg). A ma már ugyancsak nem létező [*Szíjgyártók bástyája*](https://hu.wikipedia.org/wiki/Sz%C3%ADjgy%C3%A1rt%C3%B3k_b%C3%A1sty%C3%A1ja) és az [*Ötvösök bástyája*](https://hu.wikipedia.org/wiki/%C3%96tv%C3%B6s%C3%B6k_b%C3%A1sty%C3%A1ja) a fal nyugati oldalán álltak. Annak bástyái közül manapság a [Fehér torony](https://hu.wikipedia.org/wiki/Feh%C3%A9r_torony_(Brass%C3%B3)) és a [*Graft-bástya*](https://hu.wikipedia.org/wiki/Graft-b%C3%A1stya) áll, ami eredetileg felvonóhíddal is rendelkezett. Az innen dél felé húzódó fal az ötszögletes alaprajzú, háromszintes [Kovácsok bástyájába](https://hu.wikipedia.org/wiki/Kov%C3%A1csok_b%C3%A1sty%C3%A1ja_(Brass%C3%B3)) torkollik, amiben jelenleg az Állami Levéltár található.

A város északi oldalán, a régen Hernyó-hegynek nevezett [Warte-dombon](https://hu.wikipedia.org/w/index.php?title=Warte-domb&action=edit&redlink=1) két hatalmas torony látta el a város külső védelmét. Az egyik torony a 11 m magas, négyszögletes alaprajzú [Fekete torony](https://hu.wikipedia.org/wiki/Fekete_torony_(Brass%C3%B3)), a másik a félkör alakú [Fehér torony](https://hu.wikipedia.org/wiki/Feh%C3%A9r_torony_(Brass%C3%B3)).

A Cenk-hegyi várnak ma csak alapfalai látszanak.

Az [Árpád fejedelem](https://hu.wikipedia.org/wiki/%C3%81rp%C3%A1d_magyar_fejedelem) egyik harcosát ábrázoló szobrot [**1896**](https://hu.wikipedia.org/wiki/1896) augusztusában, a [honfoglalás](https://hu.wikipedia.org/wiki/Honfoglal%C3%A1s) 1000. évfordulójára állították fel a [Cenk](https://hu.wikipedia.org/wiki/Cenk)-hegy tetejére. A 20,3 méter magas szobrot [Jankovics Gyula](https://hu.wikipedia.org/w/index.php?title=Jankovics_Gyula&action=edit&redlink=1) budapesti szobrász faragta és [**1896**](https://hu.wikipedia.org/wiki/1896). [október 15-én](https://hu.wikipedia.org/wiki/Okt%C3%B3ber_15.), [Perczel Dezső](https://hu.wikipedia.org/wiki/Perczel_Dezs%C5%91) belügyminiszter leplezte le. A szobor egy oszlopon álló, 3,5 méter magas harcos, a honfoglalás ismeretlen katonája volt korabeli, egyszerű öltözetben. [**1913**](https://hu.wikipedia.org/wiki/1913)**.** [szeptember 27-én](https://hu.wikipedia.org/wiki/Szeptember_27.) két [besszarábiai](https://hu.wikipedia.org/wiki/Besszar%C3%A1bia), [Ilie Catarau](https://hu.wikipedia.org/w/index.php?title=Ilie_Catarau&action=edit&redlink=1) és [Timotei Kirilov](https://hu.wikipedia.org/w/index.php?title=Timotei_Kirilov&action=edit&redlink=1) dinamittal felrobbantotta. Bűnösségük csak 90 év elteltével került nyilvánosságra, és a román nemzet hőseiként emlegetik őket. A szobor a robbantás következtében nem dőlt le, csak megrongálódott, aminek következtében [1913](https://hu.wikipedia.org/wiki/1913). [december 31-én](https://hu.wikipedia.org/wiki/December_31.) egy nagyobb havazás után összedőlt. A világháborút követően az emlékmű darabjai a brassói Történeti Múzeum birtokába kerültek, ahol a pincében őrizték őket. A fejrésze 2002-ben került újra nyilvánosság elé, azóta megtekinthető az [evangélikus egyház](https://hu.wikipedia.org/wiki/Evang%C3%A9likus_kereszt%C3%A9nys%C3%A9g) brassói központi hivatalában. Ennek udvarán szeretnének emlékparkot létesíteni, ahová kiállíthatnák a szobormaradványt. A szobor talapzatának nyomai mai napig megtalálhatók a Cenk tetején, amin jelenleg Románia zászlaja lobog.

### A város megpróbáltatásai

A történelem során számos emberi, természeti eredetű pusztítást állt ki a város:

* Nagy földrengések 1662, 1738, 1802, 1940, 1977
* Vihar 1457, 1490, 1599, 1667, 1673, 1682, 1913
* Tűzvész 1461, 1519, 1689, 1718
* Ostromok 1241 (tatárok), 1421 (törökök), 1438 (törökök), 1658 (tatárok)
* Pestis, és más halálos betegségek, járványok 1495, 1510–1511, 1530–1531, 1572, 1588, 1602

## *Népesség*

### Általános adatok

Lakossága [2002](https://hu.wikipedia.org/wiki/2002)-ben 284 596 fő volt. [2005](https://hu.wikipedia.org/wiki/2005)-től a környező agglomeráció több települése is beleolvadt a városba, így a lakosság száma 2012-ben 350 000–400 000 között volt.

[1910](https://hu.wikipedia.org/wiki/1910)-ben a városnak 41 056 lakosa volt, ebből 17 831 (43,43%) magyar, 11 786 (28,71%) román, 10 841 (26,41%) német. [Trianon](https://hu.wikipedia.org/wiki/Trianoni_b%C3%A9keszerz%C5%91d%C3%A9s) után a lakosság összetétele átalakult: jelenleg mintegy 10%-a [magyar](https://hu.wikipedia.org/wiki/Magyarok), a [szász](https://hu.wikipedia.org/wiki/Erd%C3%A9lyi_sz%C3%A1szok) lakosság pedig nem éri el az 1000 főt.

Etnikai összetétel (a 2002-es népszámlálás szerint):

258 042 [román](https://hu.wikipedia.org/wiki/Rom%C3%A1nok), 23 176 [magyar](https://hu.wikipedia.org/wiki/Magyarok), 762 [cigány](https://hu.wikipedia.org/wiki/Cig%C3%A1nyok), 56 [ukrán](https://hu.wikipedia.org/wiki/Ukr%C3%A1nok), 1717 [német](https://hu.wikipedia.org/wiki/N%C3%A9metek), 120 [zsidó](https://hu.wikipedia.org/wiki/Zsid%C3%B3k), 103 [lipován](https://hu.wikipedia.org/wiki/Lipov%C3%A1nok), 83 [olasz](https://hu.wikipedia.org/wiki/Olaszok), 71 [görög](https://hu.wikipedia.org/wiki/G%C3%B6r%C3%B6g%C3%B6k), 64 [török](https://hu.wikipedia.org/wiki/T%C3%B6r%C3%B6k%C3%B6k), 28 [csángó](https://hu.wikipedia.org/wiki/Cs%C3%A1ng%C3%B3k), 24 [lengyel](https://hu.wikipedia.org/wiki/Lengyelek), 14 [tatár](https://hu.wikipedia.org/wiki/Tat%C3%A1rok), 13 [bolgár](https://hu.wikipedia.org/wiki/Bolg%C3%A1rok), 13 [cseh](https://hu.wikipedia.org/wiki/Csehek), 13 [örmény](https://hu.wikipedia.org/wiki/%C3%96rm%C3%A9nyek), 12 [szerb](https://hu.wikipedia.org/wiki/Szerbek), 4 [szlovák](https://hu.wikipedia.org/wiki/Szlov%C3%A1kok), 6 [horvát](https://hu.wikipedia.org/wiki/Horv%C3%A1tok), 6 [kínai](https://hu.wikipedia.org/wiki/Magyarorsz%C3%A1gi_k%C3%ADnaiak), 227 más és 42 nemzetiségi hovatartozásáról nem nyilatkozó lakosa volt Brassó városának.

A város vallási megoszlása:

[ortodox](https://hu.wikipedia.org/wiki/Ortodox_kereszt%C3%A9nys%C3%A9g): 244 220, [római katolikus](https://hu.wikipedia.org/wiki/R%C3%B3mai_katolikus_egyh%C3%A1z): 15 790, [református](https://hu.wikipedia.org/wiki/K%C3%A1lvinizmus): 7193, [pünkösdista](https://hu.wikipedia.org/wiki/P%C3%BCnk%C3%B6sdi-karizmatikus_mozgalom): 1610, [görög katolikus](https://hu.wikipedia.org/wiki/Keleti_katolikus_egyh%C3%A1zak): 2 926, [baptista](https://hu.wikipedia.org/wiki/Baptizmus): 963, [adventista](https://hu.wikipedia.org/wiki/Adventista): 762, [muzulmán](https://hu.wikipedia.org/wiki/Muzulm%C3%A1n): 180, [unitárius](https://hu.wikipedia.org/wiki/Unit%C3%A1rius_vall%C3%A1s): 2573, [evangéliumi](https://hu.wikipedia.org/w/index.php?title=Evang%C3%A9liumi&action=edit&redlink=1): 860, [óhitű-ortodox](https://hu.wikipedia.org/w/index.php?title=%C3%93hit%C5%B1-ortodox&action=edit&redlink=1): 172, [zsinat-presbiteri](https://hu.wikipedia.org/w/index.php?title=Zsinat-presbiter&action=edit&redlink=1) [evangélikus](https://hu.wikipedia.org/wiki/Evang%C3%A9likus)-[lutheránus](https://hu.wikipedia.org/wiki/Luther%C3%A1nus): 2205, [evangélikus](https://hu.wikipedia.org/wiki/Evang%C3%A9likus): 940, [ágostai evangélikus](https://hu.wikipedia.org/w/index.php?title=%C3%81gostai_evang%C3%A9likus&action=edit&redlink=1): 949, zsidó: 121, más: 2208, felekezeten kívüli: 273, [ateista](https://hu.wikipedia.org/wiki/Ateista): 238, nem válaszolt: 413.

A magyarok vallás szerinti megoszlása: körülbelül 16 ezer [római katolikus](https://hu.wikipedia.org/wiki/R%C3%B3mai_katolikus), 10 000 [református](https://hu.wikipedia.org/wiki/Reform%C3%A1tus), 3500 [unitárius](https://hu.wikipedia.org/wiki/Unit%C3%A1rius), 1300 [evangélikus](https://hu.wikipedia.org/wiki/Evang%C3%A9likus).

## *Gazdaság*

Brassó gazdaságát nagyban meghatározta földrajzi fekvése: az Erdélyt [Havasalfölddel](https://hu.wikipedia.org/wiki/Havasalf%C3%B6ld) és [Moldvával](https://hu.wikipedia.org/wiki/Moldva) összekötő fő kereskedelmi útvonal kereszteződésénél fekszik, ezért fontos ipari és kereskedelmi központ volt már a [középkorban](https://hu.wikipedia.org/wiki/K%C3%B6z%C3%A9pkor) is. Itt alakult meg ([bécsi](https://hu.wikipedia.org/wiki/B%C3%A9cs) mintára, 1835-ben) Magyarország első takarékpénztára, a [Sparkasse](https://hu.wikipedia.org/w/index.php?title=Sparkasse&action=edit&redlink=1), itt létesült az ország első tejgazdasági szövetkezete 1899-ben, a Scherg-szövetgyár 1823-ban (ma Carpatex), a Schiell-gépgyár (1800-ban, ma Hidromecanica), a Haberman- illetve a Czell-féle sörgyár (ma Aurora) a Kenyeres-, a Jekel-, a Teutsch-féle likőrgyár, a Fleischer-, a Deubel-szalámigyár, a kőolajfinomító (1853), a cukorkagyár (1899) az Eitel-féle szappangyár (1840), a Teutsch-féle vasöntöde (1833, ma szerszámgyár), a Hubber-bútorgyár (1890), a cementgyár (1891), a Seewald malma (1796).

Brassóban az ipari fejlődés a [második világháború](https://hu.wikipedia.org/wiki/M%C3%A1sodik_vil%C3%A1gh%C3%A1bor%C3%BA) előtti időszakban kezdődött. Az egyik legnagyobb üzem az IAR Brasov, amely a [szovjetek](https://hu.wikipedia.org/wiki/Szovjet) ellen használt első román vadászrepülőgépeket gyártotta. A háború után mezőgazdasági felszereléseket gyártottak itt. A [kommunizmus](https://hu.wikipedia.org/wiki/Kommunizmus) időszakában az iparosítás felgyorsult, nehézipari létesítményeket telepítettek, amelyek sok munkást vonzottak az ország más részeiből. Ezek az üzemek az utóbbi években jelentősen lecsökkentették a termelést, de továbbra is gyártanak [traktorokat](https://hu.wikipedia.org/wiki/Mez%C5%91gazdas%C3%A1gi_vontat%C3%B3), [teherautókat](https://hu.wikipedia.org/wiki/Teheraut%C3%B3), [helikoptereket](https://hu.wikipedia.org/wiki/Helikopter) stb.

### ***Brassó magyar irodalmi élete***

Brassó irodalmi élete a román, német és magyar egymásra hatások és kapcsolatok közt alakult ki. A szász [Honterus](https://hu.wikipedia.org/wiki/Johannes_Honterus), s a román [Coresi](https://hu.wikipedia.org/wiki/Coresi_diak%C3%B3nus) mellett már [1581](https://hu.wikipedia.org/wiki/1581)-ben feltűnt [Szebeni Nyírő János](https://hu.wikipedia.org/w/index.php?title=Szebeni_Ny%C3%ADr%C5%91_J%C3%A1nos&action=edit&redlink=1), akinek [magyar nyelvű](https://hu.wikipedia.org/wiki/Magyar_nyelv) [bibliai](https://hu.wikipedia.org/wiki/Biblia) idézetgyűjteményét a [British Museum](https://hu.wikipedia.org/wiki/British_Museum) őrzi. A [reformáció](https://hu.wikipedia.org/wiki/Reform%C3%A1ci%C3%B3) alkalmat adott mindhárom nyelv irodalmi érvényesülésére. A város híres szász gimnáziumában [1637](https://hu.wikipedia.org/wiki/1637) óta a [magyar nyelvet](https://hu.wikipedia.org/wiki/Magyar_nyelv) is tanították. Előbb a felekezetek, majd a [19. század](https://hu.wikipedia.org/wiki/19._sz%C3%A1zad) polgári és munkás egyesülései a helybeli magyarságot is gazdag, sokoldalú szellemi termésre bírták. Az [1830-as években](https://hu.wikipedia.org/wiki/1830-as_%C3%A9vek) egyszerre indult meg itt a város első három újságja, a *Siebenbürger Wochenblatt*, a *Gazeta de Transilvania* és az [Erdélyi Hírlap](https://hu.wikipedia.org/w/index.php?title=Erd%C3%A9lyi_H%C3%ADrlap_(1839)&action=edit&redlink=1) szépirodalmi mellékletével, a [Mulattatóval](https://hu.wikipedia.org/w/index.php?title=Mulattat%C3%B3&action=edit&redlink=1). [1849](https://hu.wikipedia.org/wiki/1849). [április 16](https://hu.wikipedia.org/wiki/%C3%81prilis_16)-án [Veszely Károly](https://hu.wikipedia.org/w/index.php?title=Veszely_K%C3%A1roly&action=edit&redlink=1) szerkesztésében megjelent, s 19 számot ért meg a [Brassói Lap](https://hu.wikipedia.org/w/index.php?title=Brass%C3%B3i_Lap&action=edit&redlink=1), melynek néptestvériséget hirdető szellemét, nemkülönben [Zajzoni Rab István](https://hu.wikipedia.org/wiki/Zajzoni_Rab_Istv%C3%A1n), [Koós Ferenc](https://hu.wikipedia.org/wiki/Ko%C3%B3s_Ferenc) és az 1887-ben alakult Magyar Munkás Olvasó Egylet örökségét szívesen idézte a brassói sajtó és közélet.

Itt fejezte be tragikus költői pályáját a szabadságharcos Zajzoni Rab István, itt adta ki emlékiratát [Koós Ferenc](https://hu.wikipedia.org/wiki/Ko%C3%B3s_Ferenc). A helytörténet és néprajz magyar vonatkozásait [Horger Antal](https://hu.wikipedia.org/wiki/Horger_Antal) tárta fel, s az 1887-ben idelátogató magyar írók és művészek (köztük [Kiss József](https://hu.wikipedia.org/wiki/Kiss_J%C3%B3zsef_(k%C3%B6lt%C5%91)) és a fiatal [Benedek Elek](https://hu.wikipedia.org/wiki/Benedek_Elek_(%C3%ADr%C3%B3))) új lendületet adtak a helyi magyar irodalmi kezdeményezéseknek. Ugyanabban az évben alakult meg a szocialisták Magyar Munkás Olvasó Egylete is.

A 19-20. század fordulóján fellendült a brassói magyar sajtóélet, egyszerre több magyar hetilap indult: a [Halász Gyula](https://hu.wikipedia.org/wiki/Hal%C3%A1sz_Gyula_(%C3%BAjs%C3%A1g%C3%ADr%C3%B3)) szerkesztette [Brassói Szemle](https://hu.wikipedia.org/w/index.php?title=Brass%C3%B3i_Szemle&action=edit&redlink=1); 1919-ben az [Előre](https://hu.wikipedia.org/wiki/El%C5%91re_(k%C3%B6zl%C3%B6ny,_1919%E2%80%931921)) c. munkáslap (az 1920-as sztrájk után címe Világosság); az egymással versengő lapok közül azonban az 1920-as években a már 1895-ben alapított [Brassói Lapok](https://hu.wikipedia.org/wiki/Brass%C3%B3i_Lapok_(napilap)) és társlapja, a [Népújság](https://hu.wikipedia.org/wiki/N%C3%A9p%C3%BAjs%C3%A1g) tett szert országos hírnévre. Az [1930-as években](https://hu.wikipedia.org/wiki/1930-as_%C3%A9vek) e lap körül kialakult írógárda, élén [Kacsó Sándorral](https://hu.wikipedia.org/wiki/Kacs%C3%B3_S%C3%A1ndor_(%C3%BAjs%C3%A1g%C3%ADr%C3%B3)), országos szintre emelte a helyi szellemi életet. Innen fakadt a népművelő mozgalom ([ÁGISZ](https://hu.wikipedia.org/wiki/%C3%81GISZ), [Hasznos Könyvtár](https://hu.wikipedia.org/wiki/Hasznos_K%C3%B6nyvt%C3%A1r)), a Brassói Lapok könyvkiadása ([Ajándékregénytár](https://hu.wikipedia.org/wiki/Aj%C3%A1nd%C3%A9kreg%C3%A9nyt%C3%A1r)) s az új realista írói csoportosulás ([Erdélyi Enciklopédia](https://hu.wikipedia.org/wiki/Erd%C3%A9lyi_Enciklop%C3%A9dia)). Itt bontakoztak ki a magyar–szász irodalmi kapcsolatok is a két világháború között. Brassóban, [Nagyenyeden](https://hu.wikipedia.org/wiki/Nagyenyed) és [Kolozsvárt](https://hu.wikipedia.org/wiki/Kolozsv%C3%A1r) a brassói [Klingsor](https://hu.wikipedia.org/w/index.php?title=Klingsor_(foly%C3%B3irat)&action=edit&redlink=1) és az [Erdélyi Helikon](https://hu.wikipedia.org/wiki/Erd%C3%A9lyi_Helikon) írói közös felolvasó estet rendeztek, egyre több a kölcsönös fordítás.

[1944](https://hu.wikipedia.org/wiki/1944). augusztus 23-a után, október 22-én [Kurkó Gyárfás](https://hu.wikipedia.org/wiki/Kurk%C3%B3_Gy%C3%A1rf%C3%A1s), majd [Szemlér Ferenc](https://hu.wikipedia.org/w/index.php?title=Szeml%C3%A9r_Ferenc_(1906%E2%80%931978)&action=edit&redlink=1) szerkesztésében indult meg a demokratikus [Népi Egység](https://hu.wikipedia.org/wiki/N%C3%A9pi_Egys%C3%A9g), ezt 1947 februárjában [Sepsiszentgyörgyre](https://hu.wikipedia.org/wiki/Sepsiszentgy%C3%B6rgy) helyezték, s Brassóban csak 1963-tól követte az [Új Idő](https://hu.wikipedia.org/wiki/%C3%9Aj_Id%C5%91) (1969-től Brassói Lapok cím alatt). E lap körül alakult ki a brassói magyar diákság tudományos és irodalmi élete lelkes szervezők, mint [Apáthy Géza](https://hu.wikipedia.org/wiki/Ap%C3%A1thy_G%C3%A9za), [Szikszay Jenő](https://hu.wikipedia.org/wiki/Szikszay_Jen%C5%91) segítségével; a helybeli román *Astra* és német *Karpaten Rundschau* c. folyóirattal szoros együttműködés jött létre a román-magyar-szász irodalmi kapcsolatok ápolására.

Az egykori [Brassói Magyar Dalárda](https://hu.wikipedia.org/w/index.php?title=Brass%C3%B3i_Magyar_Dal%C3%A1rda&action=edit&redlink=1) és [Törekvés Munkás Dalegylet](https://hu.wikipedia.org/w/index.php?title=T%C3%B6rekv%C3%A9s_Munk%C3%A1s_Dalegylet&action=edit&redlink=1) folytatásaként működött a Művelődési Házban a magyar énekkar, egy népszerű színjátszó csoport és bábegyüttes is, a helybeli [Dalszínház](https://hu.wikipedia.org/w/index.php?title=Dalsz%C3%ADnh%C3%A1z&action=edit&redlink=1) magyar esztrádegyüttese *Szálljon a dal* c. nótabokrétájával meghaladta a 100. előadást. A Brassói Lapok kezdeményezésére 1973-ban létesült a helyi Népi Egyetem magyar tagozata, mely helyi és országos hírű előadók meghívásával nemcsak a megyeszékhelyen, hanem [Szecselevárosban](https://hu.wikipedia.org/wiki/Szecselev%C3%A1ros), [Fogarason](https://hu.wikipedia.org/wiki/Fogaras) és [Kőhalomban](https://hu.wikipedia.org/wiki/K%C5%91halom) is tudományterjesztő előadássorozatokat rendezett.

Az [1980-as évek](https://hu.wikipedia.org/wiki/1980-as_%C3%A9vek) kedvezőtlenül hatottak a román, a szász és a magyar irodalom és kultúra fejlődésére, erős volt a [cenzúra](https://hu.wikipedia.org/wiki/Cenz%C3%BAra), fellendülést az [1989](https://hu.wikipedia.org/wiki/1989). [decemberi](https://hu.wikipedia.org/wiki/December) [rendszerváltás](https://hu.wikipedia.org/wiki/1989-es_rom%C3%A1niai_forradalom) hozott.

***Híres emberek***

* [1498](https://hu.wikipedia.org/wiki/1498) körül itt született, majd tevékenykedett [Johannes Honterus](https://hu.wikipedia.org/wiki/Johannes_Honterus) [evangélikus](https://hu.wikipedia.org/wiki/Evang%C3%A9likus_kereszt%C3%A9nys%C3%A9g) prédikátor, a [szászok](https://hu.wikipedia.org/wiki/Erd%C3%A9lyi_sz%C3%A1szok) [reformátora](https://hu.wikipedia.org/wiki/Reform%C3%A1ci%C3%B3). Itt is halt meg [1549](https://hu.wikipedia.org/wiki/1549). [január 23-án](https://hu.wikipedia.org/wiki/Janu%C3%A1r_23.). Szobra a Fekete templom déli oldalán áll.
* Itt született [1506](https://hu.wikipedia.org/wiki/1506)-ban vagy [1507](https://hu.wikipedia.org/wiki/1507)-ben [Bakfark Bálint](https://hu.wikipedia.org/wiki/Bakfark_B%C3%A1lint) [lantművész](https://hu.wikipedia.org/wiki/Lant), zeneszerző.
* Itt halt meg [Székely Mózes](https://hu.wikipedia.org/wiki/Sz%C3%A9kely_M%C3%B3zes) Erdély székely fejedelme, aki [1603](https://hu.wikipedia.org/wiki/1603). [július 17-én](https://hu.wikipedia.org/wiki/J%C3%BAlius_17.) „Erdély Mohácsának” is nevezett véres csatában életét vesztette.
* [Hieronymus Ostermayer](https://hu.wikipedia.org/wiki/Hieronymus_Ostermayer) krónikás [1530](https://hu.wikipedia.org/wiki/1530)-tól valószínűleg haláláig a brassói Mária-templom orgonistája volt.
* Itt halt meg [1612](https://hu.wikipedia.org/wiki/1612). [október 23-án](https://hu.wikipedia.org/wiki/Okt%C3%B3ber_23.) [Petki János](https://hu.wikipedia.org/wiki/Petki_J%C3%A1nos) kancellár, nagy hatású szónok.
* Itt született [1679](https://hu.wikipedia.org/wiki/1679). [május 28-án](https://hu.wikipedia.org/wiki/M%C3%A1jus_28.) [Martin Schmeitzel](https://hu.wikipedia.org/wiki/Martin_Schmeitzel) heraldikus.
* Itt született [1680](https://hu.wikipedia.org/wiki/1680) körül [Stephan Bergler](https://hu.wikipedia.org/wiki/Stephan_Bergler) klasszika-filológus.
* Itt született [1730](https://hu.wikipedia.org/wiki/1730). [december 8-án](https://hu.wikipedia.org/wiki/December_8.) [Johann Hedwig](https://hu.wikipedia.org/wiki/Johann_Hedwig) botanikus.
* Itt született [1737](https://hu.wikipedia.org/wiki/1737). [szeptember 29-én](https://hu.wikipedia.org/wiki/Szeptember_29.) [Georg Michael Gottlieb von Hermann](https://hu.wikipedia.org/wiki/Georg_Michael_Gottlieb_von_Hermann) történetíró.
* Itt született [1760](https://hu.wikipedia.org/wiki/1760). [január 20-án](https://hu.wikipedia.org/wiki/Janu%C3%A1r_20.) [Eder József Károly](https://hu.wikipedia.org/wiki/Eder_J%C3%B3zsef_K%C3%A1roly) történész.
* Itt született [1848](https://hu.wikipedia.org/wiki/1848). [március 23-án](https://hu.wikipedia.org/wiki/M%C3%A1rcius_23.) [Téglás Gábor](https://hu.wikipedia.org/wiki/T%C3%A9gl%C3%A1s_G%C3%A1bor_(r%C3%A9g%C3%A9sz)) régész.
* Itt született [1861](https://hu.wikipedia.org/wiki/1861). [március 27-én](https://hu.wikipedia.org/wiki/M%C3%A1rcius_27.) [Koszta József](https://hu.wikipedia.org/wiki/Koszta_J%C3%B3zsef) festőművész.
* Itt halt meg [1863](https://hu.wikipedia.org/wiki/1863). [október 12-én](https://hu.wikipedia.org/wiki/Okt%C3%B3ber_12.) [Andrei Mureșanu](https://hu.wikipedia.org/wiki/Andrei_Mure%C8%99anu) költő, a [román himnusz](https://hu.wikipedia.org/wiki/Rom%C3%A1nia_himnusza) szövegének alkotója.
* Itt született [Kenyeres Balázs](https://hu.wikipedia.org/wiki/Kenyeres_Bal%C3%A1zs) (1865–1940) igazságügyi orvos, hisztológus, az MTA tagja.
* Itt született [1887](https://hu.wikipedia.org/wiki/1887). [november 14-én](https://hu.wikipedia.org/wiki/November_14.) [Áprily Lajos](https://hu.wikipedia.org/wiki/%C3%81prily_Lajos) költő.
* Itt született [1897](https://hu.wikipedia.org/wiki/1897). [március 2-án](https://hu.wikipedia.org/wiki/M%C3%A1rcius_2.) [Prohászka Lajos](https://hu.wikipedia.org/wiki/Proh%C3%A1szka_Lajos) pedagógus, filozófus.
* Itt született [1906](https://hu.wikipedia.org/wiki/1906). [június 3-án](https://hu.wikipedia.org/wiki/J%C3%BAnius_3.) [Tuzson Gábor](https://hu.wikipedia.org/wiki/Tuzson_G%C3%A1bor) gépészmérnök, szabadalmi eljárások szerzője.
* Itt született [1915](https://hu.wikipedia.org/wiki/1915). [június 15-én](https://hu.wikipedia.org/wiki/J%C3%BAnius_15.) [Bokor Sándor](https://hu.wikipedia.org/wiki/Bokor_S%C3%A1ndor) római katolikus pap, a kommunizmus áldozata.
* Itt született [1922](https://hu.wikipedia.org/wiki/1922). [május 3-án](https://hu.wikipedia.org/wiki/M%C3%A1jus_3.) [Kerekes Sándor](https://hu.wikipedia.org/wiki/Kerekes_S%C3%A1ndor_(orvos)) sebész orvos, orvosi szakíró.
* Itt született [1927](https://hu.wikipedia.org/wiki/1927). [szeptember 4-én](https://hu.wikipedia.org/wiki/Szeptember_4.) [Sánta Ferenc](https://hu.wikipedia.org/wiki/S%C3%A1nta_Ferenc_(%C3%ADr%C3%B3)) író.
* Itt született [1928](https://hu.wikipedia.org/wiki/1928). [május 18-án](https://hu.wikipedia.org/wiki/M%C3%A1jus_18.) [Domokos Géza](https://hu.wikipedia.org/wiki/Domokos_G%C3%A9za) irodalompolitikus, író.
* Itt született [1929](https://hu.wikipedia.org/wiki/1929). [május 30-án](https://hu.wikipedia.org/wiki/M%C3%A1jus_30.) [Doina Cornea](https://hu.wikipedia.org/wiki/Doina_Cornea) költő.
* Itt működött [1931](https://hu.wikipedia.org/wiki/1931)–[1932](https://hu.wikipedia.org/wiki/1932)-ben [Ferenczy Noémi](https://hu.wikipedia.org/wiki/Ferenczy_No%C3%A9mi) metszetkészítő műhelye.
* Itt született [1963](https://hu.wikipedia.org/wiki/1963). [június 28-án](https://hu.wikipedia.org/wiki/J%C3%BAnius_28.) [Leonard Orban](https://hu.wikipedia.org/w/index.php?title=Leonard_Orban&action=edit&redlink=1), többnyelvűségért felelős [európai biztos](https://hu.wikipedia.org/wiki/Eur%C3%B3pai_Bizotts%C3%A1g).
* Itt született [1973](https://hu.wikipedia.org/wiki/1973). [július 4-én](https://hu.wikipedia.org/wiki/J%C3%BAlius_4.) [Orbán János Dénes](https://hu.wikipedia.org/wiki/Orb%C3%A1n_J%C3%A1nos_D%C3%A9nes) költő, író az Erdélyi Magyar Írók Ligájának elnöke.
* Itt halt meg [1983](https://hu.wikipedia.org/wiki/1983). [május 21-én](https://hu.wikipedia.org/wiki/M%C3%A1jus_21.) [Kurkó Gyárfás](https://hu.wikipedia.org/wiki/Kurk%C3%B3_Gy%C3%A1rf%C3%A1s) kommunista politikus, emlékíró.
* Itt született Margalit és Rukhama Saron (szül. Zimmermann Gyöngyi és Lili), [Aríél Sárón](https://hu.wikipedia.org/wiki/Ar%C3%AD%C3%A9l_S%C3%A1r%C3%B3n) izraeli miniszterelnök két felesége.[[24]](https://hu.wikipedia.org/wiki/Brass%C3%B3#cite_note-24)

....................................................................... XXX .............................................................................

**TÖLCSVÁR**

Más használat szerint **Törcsvár** ([románul](https://hu.wikipedia.org/wiki/Rom%C3%A1n_nyelv) *Bran,* korábban *Bran-Poarta,* [németül](https://hu.wikipedia.org/wiki/N%C3%A9met_nyelv) *Türzdorf,* [szászul](https://hu.wikipedia.org/wiki/Erd%C3%A9lyi_sz%C3%A1sz_nyelv) *Tölzburg*): falu [Romániában](https://hu.wikipedia.org/wiki/Rom%C3%A1nia) [Brassó megyében](https://hu.wikipedia.org/wiki/Brass%C3%B3_megye).

## *Fekvése* [Brassótól](https://hu.wikipedia.org/wiki/Brass%C3%B3) 27 km-re délnyugatra fekszik.

## *Nevének eredete* Neve a [szláv](https://hu.wikipedia.org/wiki/Szl%C3%A1v_nyelvek) *Trk* személynévből származik. A román *Bran* szláv eredetű román személynévből származik.

## *Története*

A vár a [Déli-Kárpátok](https://hu.wikipedia.org/wiki/D%C3%A9li-K%C3%A1rp%C3%A1tok) egyik legfontosabb szorosát védelmezte. [1211](https://hu.wikipedia.org/wiki/1211) és [1215](https://hu.wikipedia.org/wiki/1215) között a [német lovagok](https://hu.wikipedia.org/wiki/N%C3%A9met_Lovagrend) építették, melyet kiűzésük után a király, II. András leromboltatott. A [1377](https://hu.wikipedia.org/wiki/1377)-ben a várat újjáépítették. [Zsigmond](https://hu.wikipedia.org/wiki/Zsigmond_magyar_kir%C3%A1ly) [1395](https://hu.wikipedia.org/wiki/1395)-ben [I. Mircea havasalföldi fejedelemnek](https://hu.wikipedia.org/wiki/I._Mircea_havasalf%C3%B6ldi_fejedelem) adta, de [1419](https://hu.wikipedia.org/wiki/1419)-ben annak halála után visszavette. Ezután a székely ispánsághoz tartozott. [1530](https://hu.wikipedia.org/wiki/1530)-ban Mózes vajda csapatai ostromolták, de a [székelyek](https://hu.wikipedia.org/wiki/Sz%C3%A9kelyek) Dénes várnagy vezetésével megvédték. [1568](https://hu.wikipedia.org/wiki/1568)-tól [Brassó](https://hu.wikipedia.org/wiki/Brass%C3%B3) városának birtoka lett. [1660](https://hu.wikipedia.org/wiki/1660)-ban [II. Rákóczi György](https://hu.wikipedia.org/wiki/II._R%C3%A1k%C3%B3czi_Gy%C3%B6rgy) fejedelem katonái az éj leple alatt foglalták el. [1690](https://hu.wikipedia.org/wiki/1690)-ben [Thököly](https://hu.wikipedia.org/wiki/Th%C3%B6k%C3%B6ly_Imre) ostromolta, de a császáriak felmentették.

[1916](https://hu.wikipedia.org/wiki/1916)-ban [IV. Károly király](https://hu.wikipedia.org/wiki/IV._K%C3%A1roly_magyar_kir%C3%A1ly) [Zita királynénak](https://hu.wikipedia.org/wiki/Zita_magyar_kir%C3%A1lyn%C3%A9) adta, majd [1918](https://hu.wikipedia.org/wiki/1918)-ban [Mária román királyné](https://hu.wikipedia.org/wiki/M%C3%A1ria_rom%C3%A1n_kir%C3%A1lyn%C3%A9) birtoka lett. Királyi nyaralóhely volt, ma a királyi műgyűjtemény látható benne.

[1910](https://hu.wikipedia.org/wiki/1910)-ben 1136, többségben román lakosa volt, jelentős magyar kisebbséggel. A [trianoni békeszerződésig](https://hu.wikipedia.org/wiki/Trianoni_b%C3%A9keszerz%C5%91d%C3%A9s) [Fogaras vármegye](https://hu.wikipedia.org/wiki/Fogaras_v%C3%A1rmegye) [Törcsvári járásának](https://hu.wikipedia.org/w/index.php?title=T%C3%B6rcsv%C3%A1ri_j%C3%A1r%C3%A1s&action=edit&redlink=1) székhelye volt. [1992](https://hu.wikipedia.org/wiki/1992)-ben társközségeivel együtt 5692 lakosából 5678 román, 9 magyar, 4 német volt.

## *Látnivalók*

A Törcsvári szoros előtt áll 100 m magas hegyen Törcsvár vára. [Erdély](https://hu.wikipedia.org/wiki/Erd%C3%A9ly) egyik legépebb vára, falai teljes épségben állnak.

Törcsvár várát Drakula – Vlad Țepeș – váraként tartja számon [Románia](https://hu.wikipedia.org/wiki/Rom%C3%A1nia)

Brassótól DNy-ra, az egykori történelmi magyar határtól alig 30 km-re, Törcsvár (Bran) település mellett, a Törcsvári szoros előtt álló, közel 100 m magas hegyen épült a nagyjából trapéz alaprajzú, észak-déli irányú belsőtornyos vár. A legkeskenyebb és egyben a leginkább védelemre szoruló oldala a széles árokkal megerősített keleti, melyet 4 m vastag kőkockákkal borított, tömör pajzsfal zár le. Ennek tetején a védők számára védőfolyosó készült. A pajzsfal mögött álló palota kétemeletes, benne egykor tizenegy lakóhelyiség volt található, melyek közül a legnagyobb a lovagterem lehetett. A vár egyetlen bejárata a déli várfalból kiugró, négyszög alaprajzú, ágyúlőréses, vastag falú kaputorony emeleti részén nyílik, melyhez eredetileg elmozdítható falépcső, ma kőlépcső vezet. A kaputornyon keresztül a vár udvarára tehát kocsival vagy lóval bejutni nem lehetett.

Az északi oldalon, a szikla tetején négyszög alakú, meredek félfedéllel borított torony épült, mely kívülről magasnak látszik, de belülről csak kétemeletnyi. Mellette egy hét emeletes, befelé keskenyedő, négyszögű bástya épült, melynek tetőrészéből kis figyelőtornyocska nyúlik ki. A nyugati, kerek torony aljában volt az ablaktalan börtön, ahová csak térden csúszva lehetett bejutni. Földszintjén a darabontok szobája volt, a torony közelében pedig a kb. 70 m mélységű kút. Erdély egyik legépebben megmaradt, középkori jellegét is megőrző várának falai teljes épségükben, de többször kijavítva ma is állnak. Dongaboltozatos szobáiban ma múzeum működik, ahol a vár eredeti felszerelése mellett a román királyi család műgyűjteményének darabjait mutatják be.

Törcsvárnak egy elővára is volt a völgyben, mely a szorost zárta le. A hágó útja keresztülhaladt rajta, így itt ellenőrizték, vámolták az országba érkezőket. Gazdasági-, és lakóépületek is álltak benne, mivel a felsővár túl kicsi volt ezek elhelyezésére. Az elővár lőréses falaiból még napjainkban is jelentős részek állnak, melyek jól érzékeltetik egykori kiterjedését.

[Nagy Lajos király](https://hu.wikipedia.org/wiki/I._Lajos_magyar_kir%C3%A1ly) [1377](https://hu.wikipedia.org/wiki/1377)-ben építtette Törcsvárat a havasalföldi román vajdák betörései ellen, a szoros védelmére. Feltehető, hogy korábban is volt itt valamilyen erősség ez azonban a havasalföldi vajdaság megszilárdulása után már nem láthatta el kielégítően feladatát. Egyes szakírók szerint e korai várat a [II. Endre király](https://hu.wikipedia.org/wiki/II._Andr%C3%A1s_magyar_kir%C3%A1ly) által 1211–1215 között betelepített német lovagok építették, a legújabb kutatások azonban ezt nem tartják valószínűnek.

Az uralkodó fenntartotta magának a törcsvári várnagyok kinevezésének jogát, és a későbbiekben is rendelkezett bizonyos birtokokkal a várban és a hozzá tartozó falvakban. Törcsvár neve [Hunyadi János](https://hu.wikipedia.org/wiki/Hunyadi_J%C3%A1nos) 1448-ban kelt oklevelében tűnik fel ismét, melyben parancsot ad ottani várnagyainak. 1498-ban [Ulászló király](https://hu.wikipedia.org/wiki/II._Ul%C3%A1szl%C3%B3_magyar_kir%C3%A1ly) Brassónak adta zálogba a várat, de kikötötte, hogy várnagya mindenkor magyar legyen. Brassó a vár megerősítésével nem sokat törődött, bár 1512-ben 100 forintot fizetett ki Zeller Mátyás építőmesternek a javításokért.

1530-ban Mózes vajda küldött sereget a vár elfoglalására, de a székelyek nagy vérveszteségek árán megvédték. Az ostrom után a brassóiak azonnal megkezdték a sérült falak kijavítását, a munkálatok 1535-ig tartottak. A brassóiak 1568-ban elérték, hogy Törcsvár véglegesen az övék legyen. Ezért [János Zsigmond fejedelem](https://hu.wikipedia.org/wiki/II._J%C3%A1nos_magyar_kir%C3%A1ly) évi 200 forint adót vetett ki rájuk.

Miután a vár [Brassó](https://hu.wikipedia.org/wiki/Brass%C3%B3) kezére került, határvédő szerepe csökkent. Amikor [Báthory Gábor](https://hu.wikipedia.org/wiki/B%C3%A1thory_G%C3%A1bor_erd%C3%A9lyi_fejedelem) a vele ellenséges brassóiak ellen fordult, a [rozsnyói](https://hu.wikipedia.org/wiki/Rozsny%C3%B3) vár elfoglalása után, 1612. április 5-én Törcsvár alá vonult, mire a szász Henklischer János várnagy azonnal átadta a vár kulcsait a fejedelemnek. Brassó még ugyanebben az évben hűséget fogadott a fejedelemnek, mire a várat is visszakapta. [II. Rákóczi György](https://hu.wikipedia.org/wiki/II._R%C3%A1k%C3%B3czi_Gy%C3%B6rgy) [1660](https://hu.wikipedia.org/wiki/1660)-ban, amikor harmadszorra is Erdély fejedelme lett, tábornoka, [Mikes Mihály](https://hu.wikipedia.org/w/index.php?title=Mikes_Mih%C3%A1ly&action=edit&redlink=1) seregével az éj leple alatt váratlanul megjelent a vár alatt. Székely katonái létrákon megmászták a falakat, és Törcsvárt elfoglalták.

Ezután 1690-ben [Thököly Imre](https://hu.wikipedia.org/wiki/Th%C3%B6k%C3%B6ly_Imre) akarta bevenni az erősséget, de Brassóból érkezett segítséggel a császáriak megvédték. A 18. század végén már csak egy porkoláb és 12 városi darabont tartózkodott benne. 1916. december 30-án IV. Károly magyar király és felesége Zita magyar királyné került az osztrák-magyar trónra, ekkor Brassó szabad királyi város tanácsa a törcsvári kastélyt koronázási ajándékként Zita királynénak adományozta. 1919-ben, miután Romániához csatolták, ugyanaz a tanács Mária román királynét tette meg a kastély birtokosának, aki majd romantikus kiegészítésekkel restauráltatta. 1947 végéig román királyi nyaralóhely volt. Ma a környék egyik kiemelkedő nevezetessége.

Sem a román királyság idején, sem a [kommunizmusban](https://hu.wikipedia.org/wiki/Kommunizmus) nem volt kultusza Drakulának, de [1989](https://hu.wikipedia.org/wiki/1989) után ez megváltozott. Az óriási üzlet reményében a vár alatt bögréket, viaszfigurákat, pólókat árusítottak, szolgálva ezzel Drakula kultuszát, [2001](https://hu.wikipedia.org/wiki/2001)-ben pedig *Drakula Park* építését tervezték.

............................................................................XXX .......................................................................

**ROZSNYÓ**

**Barcarozsnyó** ([1910](https://hu.wikipedia.org/wiki/1910)-ig *Rozsnyó,* [románul](https://hu.wikipedia.org/wiki/Rom%C3%A1n_nyelv) *Râșnov,* [németül](https://hu.wikipedia.org/wiki/N%C3%A9met_nyelv) *Rosenau,* [szászul](https://hu.wikipedia.org/wiki/Erd%C3%A9lyi_sz%C3%A1sz_nyelv) *Rusnâ,* [latinul](https://hu.wikipedia.org/wiki/Latin_nyelv) *Comidava*) város [Romániában](https://hu.wikipedia.org/wiki/Rom%C3%A1nia), az [erdélyi](https://hu.wikipedia.org/wiki/Erd%C3%A9ly) [Barcaságban](https://hu.wikipedia.org/wiki/Barcas%C3%A1g), [Brassó megyében](https://hu.wikipedia.org/wiki/Brass%C3%B3_megye).

***Fekvése*** [Brassótól](https://hu.wikipedia.org/wiki/Brass%C3%B3) 15 km-re délnyugatra, a [Vidombák patak](https://hu.wikipedia.org/w/index.php?title=Vidomb%C3%A1k_(patak)&action=edit&redlink=1) partján, a Törcsvári-szoros bejáratánál fekszik.

**Nevének eredete** Nevének végső forrása valószínűleg a szláv *žrŭnovy* ('malomhoz tartozó'). Ebből [népetimológiával](https://hu.wikipedia.org/wiki/N%C3%A9petimol%C3%B3gia) keletkezhetett a nyelvjárási német alak (első említése [1331](https://hu.wikipedia.org/wiki/1331)-ből: *Rosnou*) – utóbbi a német *Rosenau* ('rózsaliget') szónak felel meg. Román neve az egyik [14. századi](https://hu.wikipedia.org/wiki/14._sz%C3%A1zad) névváltozat átvétele ([1377](https://hu.wikipedia.org/wiki/1377)-ben *Rasnow*). Magyar neve szintén a németből származik, előtagját pedig a [helységnévrendezés](https://hu.wikipedia.org/w/index.php?title=Helys%C3%A9gn%C3%A9vrendez%C3%A9s&action=edit&redlink=1) során a felvidéki [Rozsnyótól](https://hu.wikipedia.org/wiki/Rozsny%C3%B3) való megkülönböztethetősége érdekében toldották hozzá.

***Története***

A [rómaiak](https://hu.wikipedia.org/wiki/R%C3%B3mai_Birodalom) *Cumidava* vagy *Comidava* néven 106 után [castrumot](https://hu.wikipedia.org/wiki/Castrum) építettek a mai várostól négy kilométerre északkeletre. Valószínű, hogy azonos néven a város határában korábban [dák](https://hu.wikipedia.org/wiki/D%C3%A1kok) erőd is létezett, de nem világos, hogy a castrum helyén vagy a várhegyen. A castrum 250 körül leégett. A rozsnyói várat egyes vélemények szerint a [Német Lovagrend](https://hu.wikipedia.org/wiki/N%C3%A9met_Lovagrend) építette [1215](https://hu.wikipedia.org/wiki/1215) körül, mások az első, 1241–42-es [tatár betörés](https://hu.wikipedia.org/wiki/Tat%C3%A1rj%C3%A1r%C3%A1s) utánra teszik építését. Első írásos említése [1331](https://hu.wikipedia.org/wiki/1331)-ből való, [1335](https://hu.wikipedia.org/wiki/1335)-ben már ellenállt a tatárok támadásának. A település első lakói [szász](https://hu.wikipedia.org/wiki/Erd%C3%A9lyi_sz%C3%A1szok) telepesek voltak, a [14. század](https://hu.wikipedia.org/wiki/14._sz%C3%A1zad) végétől költöztek be déli fertályára görögkeletiek. Őket a korabeli iratok [bolgároknak](https://hu.wikipedia.org/wiki/Bolg%C3%A1rok) nevezik, de valószínűbb, hogy [vlachok](https://hu.wikipedia.org/wiki/Vlachok) lehettek (negyedüket a [brassói](https://hu.wikipedia.org/wiki/Brass%C3%B3) [Bolgárszeghez](https://hu.wikipedia.org/wiki/Bolg%C3%A1rszeg) hasonlóan *Belgerey*nek nevezték, közösségük [1526](https://hu.wikipedia.org/wiki/1526)-ban 95 családból állt). [1421](https://hu.wikipedia.org/wiki/1421)-ben a [török](https://hu.wikipedia.org/wiki/Oszm%C3%A1n_Birodalom) dúlta fel a települést. [1427](https://hu.wikipedia.org/wiki/1427)-ben a vár a város birtoka lett. Ugyanezen évben az itt időző [Luxemburgi Zsigmond](https://hu.wikipedia.org/wiki/Zsigmond_magyar_kir%C3%A1ly) vásártartási joggal látta el. [1513](https://hu.wikipedia.org/wiki/1513)-ban ismét a török pusztította, [1585](https://hu.wikipedia.org/wiki/1585)-ben leégett. [1637](https://hu.wikipedia.org/wiki/1637) és [1644](https://hu.wikipedia.org/wiki/1644) között üvegcsűr működött benne. [1612](https://hu.wikipedia.org/wiki/1612)-ben [Báthory Gábor](https://hu.wikipedia.org/wiki/B%C3%A1thory_G%C3%A1bor_erd%C3%A9lyi_fejedelem) foglalta el a várat, miután a védőknek elfogyott az ivóvizük. [1655](https://hu.wikipedia.org/wiki/1655)-ben és [1658](https://hu.wikipedia.org/wiki/1658)-ban a tatár, [1660](https://hu.wikipedia.org/wiki/1660)-ban Mikes Mihály kancellár hadai eredménytelenül ostromolták a várat, de a várost feldúlták. [1688](https://hu.wikipedia.org/wiki/1688)-ban [Badeni Lajos őrgróf](https://hu.wikipedia.org/wiki/Lajos_Vilmos_badeni_%C5%91rgr%C3%B3f) csapatai fosztották ki. [1708](https://hu.wikipedia.org/wiki/1708)-ban [Rabutin](https://hu.wikipedia.org/wiki/Jean-Louis_Rabutin_de_Bussy) serege felégette, majd [1718](https://hu.wikipedia.org/wiki/1718)-ban ismét leégett, [1719](https://hu.wikipedia.org/wiki/1719)-ben pedig [pestisjárvány](https://hu.wikipedia.org/wiki/Pestis) pusztította.

[1750](https://hu.wikipedia.org/wiki/1750)-ben 609 adózó háztartásával a [Barcaság](https://hu.wikipedia.org/wiki/Barcas%C3%A1g) második legnépesebb települése volt. Céhes iparai közül a [18. században](https://hu.wikipedia.org/wiki/18._sz%C3%A1zad) jelentőssé vált a [Törcsvár](https://hu.wikipedia.org/wiki/T%C3%B6rcsv%C3%A1r) vidéki juhtartó falvakra alapozott gyapjúfeldolgozás. A [brassói](https://hu.wikipedia.org/wiki/Brass%C3%B3) Marcu családnak [1792](https://hu.wikipedia.org/wiki/1792)–[1793](https://hu.wikipedia.org/wiki/1793)-ban üveghutája volt a Vidombák-patakon, amely [1805](https://hu.wikipedia.org/wiki/1805)-ig működött. Az angol utazó, [Charles Boner](https://hu.wikipedia.org/w/index.php?title=Charles_Boner&action=edit&redlink=1) említi kereskedelmi jelentőségű méhészkedését.[[5]](https://hu.wikipedia.org/wiki/Barcarozsny%C3%B3#cite_note-5) Első gyógyszertárát [1808](https://hu.wikipedia.org/wiki/1808)-ban alapították.[[6]](https://hu.wikipedia.org/wiki/Barcarozsny%C3%B3#cite_note-6) [1879](https://hu.wikipedia.org/wiki/1879)-ben uszodát létesítettek. [1876](https://hu.wikipedia.org/wiki/1876)-ban községgé minősült vissza és [Brassó vármegye](https://hu.wikipedia.org/wiki/Brass%C3%B3_v%C3%A1rmegye) [Felvidéki járásához](https://hu.wikipedia.org/w/index.php?title=Felvid%C3%A9ki_j%C3%A1r%C3%A1s_(Brass%C3%B3_v%C3%A1rmegye)&action=edit&redlink=1) csatolták. Határából a szász gazdák 1909-ben 8048, a románok 3663 [holdat](https://hu.wikipedia.org/wiki/Kataszteri_hold) birtokoltak.

[1880](https://hu.wikipedia.org/wiki/1880)-ban csupán egy ipari üzem működött Rozsnyóban: egy posztó- és festékgyár. [1915](https://hu.wikipedia.org/wiki/1915) és [1917](https://hu.wikipedia.org/wiki/1917) között két fűrészüzem létesült benne – [1929](https://hu.wikipedia.org/wiki/1929)-ben az egyiket megvásárolta a község, a másik ugyanakkor leégett. A két világháború között öt új ipari vállalata jött létre: egy szerszámgyár, egy kötöttárugyár, egy gyapjúfonó, egy játékgyár és egy szeggyár. [1930](https://hu.wikipedia.org/wiki/1930)-ban posztógyárát megvásárolta a [brassói](https://hu.wikipedia.org/wiki/Brass%C3%B3) *Scherg* cég. Szerszámgyára [1936](https://hu.wikipedia.org/wiki/1936)-ban ugyancsak egy brassói vállalaté lett, majd [1939](https://hu.wikipedia.org/wiki/1939)-ben *Getop* néven önállósult.

[1902](https://hu.wikipedia.org/wiki/1902)-ben két angol hittérítő látogatásának a hatására kis ideig, Erdélyben elsőként egy német nyelvű [evangélium szerinti keresztyén](https://hu.wikipedia.org/wiki/Kereszty%C3%A9n_Testv%C3%A9rgy%C3%BClekezet) gyülekezet működött Rozsnyóban.[[8]](https://hu.wikipedia.org/wiki/Barcarozsny%C3%B3#cite_note-8) [1906](https://hu.wikipedia.org/wiki/1906)-ban [vízerőmű](https://hu.wikipedia.org/wiki/V%C3%ADzer%C5%91m%C5%B1) épült mellette, amely többek között a [zernesti](https://hu.wikipedia.org/wiki/Zernest) gyárak energiaigényét is fedezte. [1950](https://hu.wikipedia.org/wiki/1950)-től város. A szászok vagyonuktól való megfosztása után és az iparosítás idején főként [moldvai](https://hu.wikipedia.org/wiki/Moldva), [Argeș megyei](https://hu.wikipedia.org/wiki/Arge%C8%99_megye), [Törcsvár vidéki](https://hu.wikipedia.org/w/index.php?title=T%C3%B6rcsv%C3%A1r_vid%C3%A9ke&action=edit&redlink=1) és [bodza-vidéki](https://hu.wikipedia.org/w/index.php?title=Bodza-vid%C3%A9k&action=edit&redlink=1) románok települtek be. A szocializmus idején délnyugati részére lakótelepet építettek.

***Lakossága***

[Erdély](https://hu.wikipedia.org/wiki/Erd%C3%A9ly) legdélebbi [szász](https://hu.wikipedia.org/wiki/Erd%C3%A9lyi_sz%C3%A1szok) települése.

[1771](https://hu.wikipedia.org/wiki/1771)-ben 1499 szász, 895 román és 138 cigány lakosa volt.  
Az [1821](https://hu.wikipedia.org/wiki/1821)-es [Tudor Vladimirescu-felkelés](https://hu.wikipedia.org/wiki/Tudor_Vladimirescu_havasalf%C3%B6ldi_fejedelem) bukása után 807 [havasalföldi](https://hu.wikipedia.org/wiki/Havasalf%C3%B6ld) menekült a városba, és néhányan le is telepedtek ott.

[1850](https://hu.wikipedia.org/wiki/1850)-ben 4094 lakosából 1935 román, 1768 német és 378 cigány nemzetiségű, felekezet szerint 2313 ortodox és 1772 evangélikus.

[1910](https://hu.wikipedia.org/wiki/1910)-ben 4887 lakosából 2757 román, 1806 német és 246 magyar anyanyelvű, 2817 ortodox, 1748 evangélikus, 176 római katolikus és 105 református vallású volt.

[2002](https://hu.wikipedia.org/wiki/2002)-ben 15 456 lakosából 15 002 román, 288 magyar és 150 német anyanyelvű, 14 376 ortodox és 420 római katolikus vallású.

**Látnivalók**

* [Erdély](https://hu.wikipedia.org/wiki/Erd%C3%A9ly) legnagyobb [parasztvára](https://hu.wikipedia.org/w/index.php?title=Parasztv%C3%A1r&action=edit&redlink=1). Mai formájában a város szász lakossága építette ki a [15. században](https://hu.wikipedia.org/wiki/15._sz%C3%A1zad) és [Báthory Gábor](https://hu.wikipedia.org/wiki/B%C3%A1thory_G%C3%A1bor_erd%C3%A9lyi_fejedelem) [1612](https://hu.wikipedia.org/wiki/1612)-es ostroma után. Ha sereg közeledett, a rozsnyóiak felköltöztek a vár falai mögött fölhúzott lakóépületekbe és itt, mintegy ideiglenes faluban várták ki a veszély elvonulását. Falai átlagosan öt méteres vastagságúak. A várudvaron lévő 146 méter mély kutat [1623](https://hu.wikipedia.org/wiki/1623) és [40](https://hu.wikipedia.org/wiki/1640) között állítólag két török hadifogollyal fúratták ki, miután a vízutánpótlás korábbi, ciszternás megoldása [Báthory Gábor](https://hu.wikipedia.org/wiki/B%C3%A1thory_G%C3%A1bor_erd%C3%A9lyi_fejedelem) ostrománál kudarcot vallott. A felső várban [1650](https://hu.wikipedia.org/wiki/1650)-ben épült a [2000-es években](https://hu.wikipedia.org/wiki/2000-es_%C3%A9vek) újjáépülő kápolna. [1718](https://hu.wikipedia.org/wiki/1718)-ban a vár leégett, [1802](https://hu.wikipedia.org/wiki/1802)-ben földrengés rongálta meg. Ezután építették az alsó várban ma látható épületeket. Sonkát és szalonnát tároltak benne. Utoljára [1848](https://hu.wikipedia.org/wiki/1848)-ban használták a város polgárai védelmi célra, amikor ide menekültek [Bem](https://hu.wikipedia.org/wiki/Bem_J%C3%B3zsef) serege elől. A vár kedvező fekvésének köszönhetően nyaranta látogatott turistacélpont. Az utóbbi években gyorsan halad felújítása, a várudvar egyik épületében pedig kiállítást rendeztek be. Megközelíthető a főtér egyik telkéről induló meredek ösvényen és keletről, a Valea Cetății felől szekérúton.
* [Evangélikus templomát](https://hu.wikipedia.org/wiki/Barcarozsny%C3%B3i_evang%C3%A9likus_templom) eredetileg a [13. században](https://hu.wikipedia.org/wiki/13._sz%C3%A1zad) építették, de mai formáját inkább a [15. századi](https://hu.wikipedia.org/wiki/15._sz%C3%A1zad) gótikus átalakítás határozza meg. 1831–33-ig várfal vette körül.
* A város régi román külvárosában áll az [1384](https://hu.wikipedia.org/wiki/1384)-ben emelt ortodox templom, [Erdély](https://hu.wikipedia.org/wiki/Erd%C3%A9ly) délkeleti részén a legkorábbi fennmaradt görög rítusú vallási építmény (régebbi a [brassói](https://hu.wikipedia.org/wiki/Brass%C3%B3) [Szent-Miklós-templomnál](https://hu.wikipedia.org/wiki/Szent_Mikl%C3%B3s-templom_(Brass%C3%B3))). Tornya [1773](https://hu.wikipedia.org/wiki/1773)-ból való. [Ikonosztázát](https://hu.wikipedia.org/wiki/Ikonoszt%C3%A1z) [1775](https://hu.wikipedia.org/wiki/1775)–[1778](https://hu.wikipedia.org/wiki/1778)-ban [Mișu Popp](https://hu.wikipedia.org/w/index.php?title=Mi%C8%99u_Popp&action=edit&redlink=1) készítette.[[10]](https://hu.wikipedia.org/wiki/Barcarozsny%C3%B3#cite_note-10) Szép falfestmények díszítik. A 19–20. század fordulóján még egy különös helyi szokás tiltotta el a hajadon román nőket a templomba járástól.
* A [Brassópojánára](https://hu.wikipedia.org/wiki/Brass%C3%B3poj%C3%A1na) tartó, kék sávval jelzett turistaút a régi ortodox templomtól indul, és érinti a [Rozsnyói-barlangot](https://hu.wikipedia.org/w/index.php?title=Rozsny%C3%B3i-barlang&action=edit&redlink=1) *(Peștera Râșnoavei)* és a [Bálványkőt](https://hu.wikipedia.org/wiki/B%C3%A1lv%C3%A1nyk%C5%91) *(Bisericuța Păgânilor)*.
* A [Predeálra](https://hu.wikipedia.org/wiki/Prede%C3%A1l) tartó "73A" útról balra a Cheia menedékháznál lefordulva néhány száz méter után nyílik a Rozsnyói-sziklaszoros *(Cheile Râșnovului)* a sziklamászók és a [kötélugrás](https://hu.wikipedia.org/wiki/K%C3%B6t%C3%A9lugr%C3%A1s) kedvelőinek gyakorlóterepe.
* A város keleti zöldövezetében fekvő *Valea Cetății* ('várvölgy') pihenőhely szabadtéri stranddal, sportpályákkal és kempinggel. A 958 méteres hosszúságú *Peștera Valea Cetății* [cseppkőbarlang](https://hu.wikipedia.org/wiki/Cseppk%C5%91) 2011-től kezdve látogatható.
* Az önkormányzat [2006](https://hu.wikipedia.org/wiki/2006)-ban tervbe vette a városmag történeti szempontú felújítását. A tervek közt szerepel a várba vezető fogaskerekű vasút megépítése is.

........................................................................... XXX ........................................................................

**FOGARAS**

**Fogaras** ([románul](https://hu.wikipedia.org/wiki/Rom%C3%A1n_nyelv) *Făgăraș,* [németül](https://hu.wikipedia.org/wiki/N%C3%A9met_nyelv) *Fugreschmarkt*) város [Romániában](https://hu.wikipedia.org/wiki/Rom%C3%A1nia) Brassó megyében. Egykor [Fogaras vármegye](https://hu.wikipedia.org/wiki/Fogaras_v%C3%A1rmegye) névadója és székhelye.

***Fekvése*** [Brassótól](https://hu.wikipedia.org/wiki/Brass%C3%B3) 67 km-re nyugatra, [Nagyszebentől](https://hu.wikipedia.org/wiki/Nagyszeben) 76 km-re keletre az [Olt](https://hu.wikipedia.org/wiki/Olt) bal partján fekszik.

***Nevének eredete***

Első említése 1291-ből maradt fenn *Fogros* alakban. További névváltozatok: Fogaras (1369, 1556), oppidum Fugrasch (1413), Fogarasum, Fogarasch (1600). A név eredetére nézve több feltételezés létezik. Egyik magyarázat szerint Fogaras neve a magyar fogoly madárnév nyelvjárási *fogor* változatából származik. Más feltételezés szerint a Fogaras folyótól kapta nevét, amely a besenyő „Fagar šu”-ból jön = kőris(fás) víz. Inkább anekdotának számít az a magyarázat, amelyet [Kőváry László](https://hu.wikipedia.org/wiki/K%C5%91v%C3%A1ry_L%C3%A1szl%C3%B3) a *Történelmi adomák* (Kolozsvár, 1857) című művében [Benkő Józsefre](https://hu.wikipedia.org/wiki/Benk%C5%91_J%C3%B3zsef) hivatkozva említ: „…építésénél a munkások oly jegyeket kaptak, mint kapnak most is a nagyobb építészeti vállalatok munkásai, miket aztán hetenként beváltanak. Az itt kapott pénzjegyek fából voltak, s a nép fagarasnak nevezte. Innen kapta volna Fa-garas vagy mint ma mondjuk Fogaras vára nevezetét.” Szintén nem elfogadott a román *fag* = bükkfa szóból való eredeztetés.

***Népessége***

Az első modern értelemben vett népességfelméréskor, 1786-ban 3376 lakosa volt. 1880-ban 5307 lakosából 1223 görög katolikus, 1199 római katolikus, 891 református, 885 evangélikus, 713 görögkeleti, 262 izraelita, 102 unitárius és 32 egyéb vallású volt. 1910-ben 6579 lakosából 3357 magyar, 2174 román és 1003 német volt; felekezet szerint 1409 római katolikus, 1323 református, 1262 görög katolikus, 1003 görög keleti, 830 evangélikus, 514 izraelita, 229 unitárius és 9 egyéb.

1930-ban 7841 lakosából 2734 görög keleti, 1551 görög katolikus, 1131 református, 1055 római katolikus, 779 evangélikus, 390 izraelita, 180 unitárius és 5 egyéb vallású. 2002-ben 36 121 lakosából 33 677 román, 1643 magyar, 426 cigány és 332 német volt.

***Története***

A [tatárok](https://hu.wikipedia.org/wiki/Tat%C3%A1rok) által kipusztított magyarság helyébe a [13. századtól](https://hu.wikipedia.org/wiki/13._sz%C3%A1zad) román telepesek költöztek. Várát 1310 körül [Kán László](https://hu.wikipedia.org/wiki/K%C3%A1n_L%C3%A1szl%C3%B3) erdélyi vajda építtette. A [14. században](https://hu.wikipedia.org/wiki/14._sz%C3%A1zad) a [havasalföldi](https://hu.wikipedia.org/wiki/Havasalf%C3%B6ld) fejedelmek birtoka lett, de 1464-ben [Hunyadi Mátyás](https://hu.wikipedia.org/wiki/I._M%C3%A1ty%C3%A1s_magyar_kir%C3%A1ly) kivette a kezükből, és Geréb Jánosnak, a későbbi erdélyi vajdának adta. A 14. század végétől a fogarasi birtok gazdája gyakran változott; a 15. század végén és a 16. század elején [Corvin János](https://hu.wikipedia.org/wiki/Corvin_J%C3%A1nos) birtoka volt. Az ő 1505-ben bekövetkezett halála után [II. Ulászló](https://hu.wikipedia.org/wiki/II._Ul%C3%A1szl%C3%B3) Bornemisza Jánosnak adományozta, utóbb a [Majláth családé](https://hu.wikipedia.org/wiki/Majl%C3%A1th_csal%C3%A1d) lett.

1540-ben [Török Bálint](https://hu.wikipedia.org/wiki/T%C3%B6r%C3%B6k_B%C3%A1lint_(hadvez%C3%A9r)) ostromolta, majd a [török](https://hu.wikipedia.org/wiki/Oszm%C3%A1n_Birodalom). 1588-tól az erdélyi fejedelmek feleségének birtoka. 1599-ben  [Mihály](https://hu.wikipedia.org/wiki/II._Mih%C3%A1ly_havasalf%C3%B6ldi_fejedelem) havasalföldi vajda foglalta el, és feleségének adományozta. Miután 1600. szeptember 18-án az erdélyi sereg győzelmet aratott Mihály felett, és kiűzték az országból, a fogarasi várat Csáky István országos főkapitány kapta meg. 1605-ben a közeledő [Bocskai](https://hu.wikipedia.org/wiki/Bocskai_Istv%C3%A1n) hírére a vár német őrsége fellázadt, és feladták a várat. 1623-ban [Bethlen Gábor](https://hu.wikipedia.org/wiki/Bethlen_G%C3%A1bor) átalakíttatta a várat, majd 1626-ban második feleségének, [Brandenburgi Katalinnak](https://hu.wikipedia.org/wiki/Brandenburgi_Katalin) adományozta. Ő 1630-ban eladta a fejedelemmé választott [I. Rákóczi Györgynek](https://hu.wikipedia.org/wiki/I._R%C3%A1k%C3%B3czi_Gy%C3%B6rgy), aki feleségének, [Lorántffy Zsuzsannának](https://hu.wikipedia.org/wiki/Lor%C3%A1ntffy_Zsuzsanna) engedte át. A fejedelemasszony 1657-ben román nyelvű iskolát alapított „Isten dicsőségére és az oláh nemzetnek épületekre.”

1661-ben Kücsük Mehmed pasa vezetésével a törökök foglalták el. 1675. április 28-án itt kötötték meg a [fogarasi szerződést](https://hu.wikipedia.org/w/index.php?title=Fogarasi_szerz%C5%91d%C3%A9s&action=edit&redlink=1), melyben a lengyel és a francia király a kurucok megsegítésére vállalt kötelezettséget, a szerződést a törökellenes háború miatt nem hajtották végre. [1685](https://hu.wikipedia.org/wiki/1685). [február 22-én](https://hu.wikipedia.org/wiki/Febru%C3%A1r_22.) az itteni országgyűlésen emeltek hűtlenségi vádat [Thököly Imre](https://hu.wikipedia.org/wiki/Th%C3%B6k%C3%B6ly_Imre) ellen, és döntöttek birtokainak elkobzásáról. A [kurucok](https://hu.wikipedia.org/wiki/Kurucok) eredménytelenül ostromolták.

Itt írták alá 1688. május 9-én az erdélyi rendek képviselői a [fogarasi deklarációt](https://hu.wikipedia.org/w/index.php?title=Fogarasi_deklar%C3%A1ci%C3%B3&action=edit&redlink=1), amelyben [I. Lipót császár](https://hu.wikipedia.org/wiki/I._Lip%C3%B3t_magyar_kir%C3%A1ly) és utódja, [I. József](https://hu.wikipedia.org/wiki/I._J%C3%B3zsef_magyar_kir%C3%A1ly) oltalma alá helyezték Erdélyt, és az 1691-es fogarasi országgyűlésen hirdették ki a [Diploma Leopoldinumot](https://hu.wikipedia.org/wiki/Diploma_Leopoldinum). A 18. században a fogarasi uradalmat egy ideig a görög katolikus püspökség, utóbb a [szász univerzitás](https://hu.wikipedia.org/wiki/Erd%C3%A9lyi_sz%C3%A1sz_univerzit%C3%A1s) kapta meg. 1782-ben [II. József császár](https://hu.wikipedia.org/wiki/II._J%C3%B3zsef_magyar_kir%C3%A1ly) lefoglalta a szász nemzet vagyonát, és a fogarasi uradalmat haszonbérbe adta nekik. 1784-ben az újonnan alakított három erdélyi kerület egyike Fogaras székhellyel működött.

1852-ben a várost a szebeni kerülethez csatolták. 1878-ban [Fogaras vármegye](https://hu.wikipedia.org/wiki/Fogaras_v%C3%A1rmegye) székhelye lett. 1898-ban nyílt meg a főgimnázium.

* Fogaras [vára](https://hu.wikipedia.org/wiki/Fogarasi_v%C3%A1r) a romániai műemlékek listáján a BV-II-m-A-11691 sorszámon szerepel.
* 1697–1698-ban [Constantin Brâncoveanu](https://hu.wikipedia.org/wiki/Constantin_Br%C3%A2ncoveanu) a mogosoaiai palotája kápolnájának mintájára építtette a görög keleti Szent Miklós-templomot (BV-II-m-A-11692)
* Református templomát 1715 és 1740 között [Árva Bethlen Kata](https://hu.wikipedia.org/wiki/Bethlen_Kata) építtette, sírja a templom előtt van (BV-II-m-A-11691)
* 1721-ben épült ferences templom és kolostor (BV-II-a-B-11676)
* 1783–1791 között épült görög keleti Szentháromság-templom (BV-II-m-B-11682).

***Híres személyek***

* Itt halt meg [1652](https://hu.wikipedia.org/wiki/1652)-ben [Rákóczi Zsigmond](https://hu.wikipedia.org/wiki/R%C3%A1k%C3%B3czi_Zsigmond_(1622%E2%80%931652)) székely generális, [I. Rákóczi György](https://hu.wikipedia.org/wiki/I._R%C3%A1k%C3%B3czi_Gy%C3%B6rgy) fia.
* Itt halt meg [1690](https://hu.wikipedia.org/wiki/1690). [április 15-én](https://hu.wikipedia.org/wiki/%C3%81prilis_15.) [I. Apafi Mihály](https://hu.wikipedia.org/wiki/I._Apafi_Mih%C3%A1ly) erdélyi fejedelem.
* [Inocențiu Micu-Klein](https://hu.wikipedia.org/wiki/Inocen%C8%9Biu_Micu-Klein) gyulafehérvári és fogarasi görög keleti püspök 1728–1751 között, az 1732–1737 időszakban Fogarason volt a püspöki székhelye
* Itt született [Nicolae Densusianu](https://hu.wikipedia.org/w/index.php?title=Nicolae_Densusianu&action=edit&redlink=1) (1846–1911) történész, a [Román Akadémia](https://hu.wikipedia.org/wiki/Rom%C3%A1n_Akad%C3%A9mia) tagja
* Itt született [Ovid Densusianu](https://hu.wikipedia.org/w/index.php?title=Ovid_Densusianu&action=edit&redlink=1) (1873–1938) nyelvész, néprajzkutató, irodalomtörténész, a Román Akadémia tagja
* 1892–1910 közt a város képviselője volt [Mikszáth Kálmán](https://hu.wikipedia.org/wiki/Miksz%C3%A1th_K%C3%A1lm%C3%A1n), akinek érdeme, hogy 1909-ben [Alpár Ignác](https://hu.wikipedia.org/wiki/Alp%C3%A1r_Ign%C3%A1c) tervei szerint felépült a gimnázium épülete.
* Itt született [1903](https://hu.wikipedia.org/wiki/1903). [július 25-én](https://hu.wikipedia.org/wiki/J%C3%BAlius_25.) [Ajtay Andor](https://hu.wikipedia.org/wiki/Ajtay_Andor) [Kossuth-díjas](https://hu.wikipedia.org/wiki/Kossuth-d%C3%ADj) színművész.
* Itt született [Horia Sima](https://hu.wikipedia.org/w/index.php?title=Horia_Sima&action=edit&redlink=1) (1906–1993) a [Vasgárda](https://hu.wikipedia.org/wiki/Vasg%C3%A1rda) elnöke
* Itt született [1910](https://hu.wikipedia.org/wiki/1910)-ben [Simon Béla](https://hu.wikipedia.org/wiki/Simon_B%C3%A9la_(fest%C5%91)) festőművész. (Elhunyt [Pécsett](https://hu.wikipedia.org/wiki/P%C3%A9cs) 1980-ban).
* Itt tanított [1908](https://hu.wikipedia.org/wiki/1908)–[1911](https://hu.wikipedia.org/wiki/1911) között [Babits Mihály](https://hu.wikipedia.org/wiki/Babits_Mih%C3%A1ly).
* Itt született [1914](https://hu.wikipedia.org/wiki/1914). [február 12-én](https://hu.wikipedia.org/wiki/Febru%C3%A1r_12.) [Egyed István](https://hu.wikipedia.org/w/index.php?title=Egyed_Istv%C3%A1n&action=edit&redlink=1) geofizikus, a [Magyar Tudományos Akadémia](https://hu.wikipedia.org/wiki/Magyar_Tudom%C3%A1nyos_Akad%C3%A9mia) tagja.
* Itt élt az [1900-as évek](https://hu.wikipedia.org/wiki/1900-as_%C3%A9vek) elején hosszabb ideig [Bicsérdy Béla](https://hu.wikipedia.org/wiki/Bics%C3%A9rdy_B%C3%A9la), a bicsérdyzmus gyógy- és életmód népszerűsítője.